**ΣΥΜΒΑΣΗ ΣΥΝΕΡΓΑΣΙΑΣ**

**ΓΙΑ ΣΥΛΛΟΓΗ ΚΑΙ ΜΕΤΑΦΟΡΑ ΦΟΡΗΤΩΝ ΗΛΕΚΤΡΙΚΩΝ ΣΤΗΛΩΝ ΚΑΙ ΣΥΣΣΩΡΕΥΤΩΝ**

Στα Βριλήσσια σήμερα, …./…./2023, μεταξύ αφενός μεν

α) Της ανώνυμης εταιρείας με την επωνυμία **"Σ.Σ.Ε.Δ.Φ.Η.Σ. Συλλογικό Σύστημα Εναλλακτικής Διαχείρισης Φορητών Ηλεκτρικών Στηλών Ανώνυμη Εταιρεία"** και τον διακριτικό τίτλο «**A.Φ.Η.Σ. Α.Ε**.», η οποία εδρεύει στον Δήμο Βριλησσίων (Λεωφ. Πεντέλης αρ. 54), με ΑΦΜ 999643417 (Δ.Ο.Υ ΦΑΕ Αθηνών) και αρ. ΓΕΜΗ 005751401000 και εκπροσωπείται νομίμως από τον Διευθύνοντα Σύμβουλο αυτής κ. Ιωάννη Λαζαρίδη **(**στο εξής **«ΕΤΑΡΕΙΑ»)**

β) Της εταιρίας **«……………………….»,** η οποία εδρεύει στα …………………………. (……………………… αρ. ….) με ……………………… (Δ.Ο.Υ ………………………) και αρ. ΓΕΜΗ ……………………….. και εκπροσωπείται νόμιμα από τον ……………………, *(ιδιότητα)*, στο εξής «**ΑΝΑΔΟΧΟΣ**»

συμφωνήθηκαν και έγιναν αποδεκτά τα κάτωθι :

**ΠΡΟΙΜΙΟ**

Η **ΕΤΑΙΡΙΑ** οργανώνει το μοναδικό εγκεκριμένο *συλλογικό σύστημα εναλλακτικής διαχείρισης αποβλήτων φορητών ηλεκτρικών στηλών και συσσωρευτών και λειτουργεί* δυνάμει του N. 4819/2021 (ΦΕΚ 129Α) που αντικατέστησε τον Ν 2939/06.08.2001 (ΦΕΚ 179A) και την ΚΥΑ  41624/2057/Ε103/2010 (ΦΕΚ 1625Β/11.10.2010) «Μέτρα και όροι για την εναλλακτική διαχείριση των χρησιμοποιημένων Ηλεκτρικών Στηλών και Συσσωρευτών. Πρόγραμμα για την εναλλακτική διαχείριση τους». Η αρχική έγκριση του συλλογικού συστήματος χορηγήθηκε δυνάμει της ΥΑ 106155/7-7-2004 (ΦΕΚ1056B/14/07/2004) και ίσχυσε δυνάμει της ΥΑ 116570/13.2.2009 (ΦΕΚ Β 769) μέχρι την ανανέωσή της. Με την από 12.07.2011 απόφαση (ΑΔΑ: ΒΟΧ446Ψ8ΟΖ-6ΧΧ) του Διοικητικού Συμβουλίου του ΕΟΕΔΣΑΠ (Εθνικού Οργανισμού Εναλλακτικής Διαχείρισης Συσκευασιών και Άλλων Προϊόντων), που έχει ήδη μετονομαστεί σε Ελληνικό Οργανισμό Ανακύκλωσης (Ε.Ο.ΑΝ), χορηγήθηκε η ανανέωση της έγκρισης του Συστήματος, σύμφωνα με τις διατάξεις του ΠΔ 99/2008 και ΠΔ 170/2008. Με την υπ’ αρ. πρωτ. 165.2/06.03.2020 απόφαση (ΑΔΑ: Ψ5ΙΑ46Ψ8ΟΖ-8ΚΛ) του Διοικητικού Συμβουλίου του Ελληνικού Οργανισμού Ανακύκλωσης, που ελήφθη κατά τη 165η συνεδρίαση της 6.3.2020, όπως αυτή τροποποιήθηκε με την 179.10/14.04.2021 απόφαση του Διοικητικού Συμβουλίου του ΕΟΑΝ αρ. πρωτ 1918\_2021 ( ΑΔΑ: ΡΡΧΨ46Ψ8ΟΖ- ΙΕΓ) χορηγήθηκε νέα ανανέωση της έγκρισης του Συστήματος.

Ο **ΑΝΑΔΟΧΟΣ** δραστηριοποιείται στη συλλογή και μεταφορά φορητών ηλεκτρικών στηλών και συσσωρευτών και διαθέτει τις άδειες που περιγράφονται στο άρθρο 8 του παρόντος.

Ο **ΑΝΑΔΟΧΟΣ** συμμετείχε στον ανοιχτό διαγωνισμό που διενήργησε η ΕΤΑΙΡΕΙΑ και αναδείχθηκε ανάδοχος για το έργο ………………………

Τα συμβαλλόμενα μέρη επιθυμούν τη συνεργασία τους στο αντικείμενο της συλλογής και μεταφοράς φορητών ηλεκτρικών στηλών και συσσωρευτών από σημεία συλλογής των Περιφερειών ……………………………... Για τον λόγο αυτό συνάπτουν την παρούσα σύμβαση με τους ακόλουθους όρους και συμφωνίες:

**§1. ΑΝΤΙΚΕΙΜΕΝΟ ΣΥΜΒΑΣΗΣ**

Η **ΕΤΑΙΡΙΑ** αναθέτει στον **ΑΝΑΔΟΧΟ** και αυτός αναλαμβάνει:

**1ον.** Τη συλλογή φορητών ηλεκτρικών στηλών και συσσωρευτών από τα σημεία συλλογής και κατόχους της/των Περιφέρειας/ων …………………………. και τη μεταφορά και παράδοσή τους στον αδειοδοτημένο χώρο προσωρινής αποθήκευσης του **ΑΝΑΔΟΧΟΥ,** που βρίσκεταιστ…. ……………………………………………………………….., (στο εξής **«χώρος προσωρινής αποθήκευσης»**)τη συσκευασία τους σε UN περιέκτες, εφόσον απαιτείται και την προσωρινή αποθήκευση τους έως την μεταφόρτωση, συμπεριλαμβανομένων των εργασιών φόρτωσης – εκφόρτωσης

**2ον.** Με τη συγκέντρωση τριών (3) τουλάχιστον τόνων αποβλήτων φορητών ηλεκτρικών στηλών και συσσωρευτών στον **χώρο προσωρινής αποθήκευσης,** ο **ΑΝΑΔΟΧΟΣ** αναλαμβάνειτην υποχρέωση μεταφόρτωση τους και μεταφοράς τους, με δικά του μέσα και ευθύνη, σε αδειοδοτημένη, συμβεβλημένη με την **ΕΤΑΙΡΙΑ** εγκατάσταση αξιοποίησης φορητών ηλεκτρικών στηλών και συσσωρευτών που θα του υποδεικνύει η **ΕΤΑΙΡΙΑ** (στο εξής **«ΤΕΛΙΚΟΣ ΑΠΟΔΕΚΤΗΣ»**).

Στο έργο περιλαμβάνονται οι εργασίες φόρτωσης και εκφόρτωσης.

Τα σημεία συλλογής αναφέρονται σε κατάσταση που επισυνάπτεται στο ΠΑΡΑΡΤΗΜΑ της παρούσας. Η **ΕΤΑΙΡΙΑ** έχει δικαίωμα αλλαγής των σημείων συλλογής του ΠΑΡΑΡΤΗΜΑΤΟΣ, υποχρεούμενη να ενημερώνει εγκαίρως τον **ΑΝΑΔΟΧΟ** για την εν λόγω αλλαγή. Η σχετική κατάσταση εμφαίνουσα όλα τα νέα σημεία συλλογής θα γνωστοποιείται στον **ΑΝΑΔΟΧΟ** με email.

Η συλλογή και μεταφορά αποβλήτων φορητών ηλεκτρικών στηλών και συσσωρευτών, θα πραγματοποιείται από τον **ΑΝΑΔΟΧΟ** με μεταφορικά μέσα και εξοπλισμό ιδιόκτητο ή τρίτων που πληρούν τις απαιτήσεις της κείμενης νομοθεσίας, και με δική του επιμέλεια και ευθύνη, για το χρονικό διάστημα που ορίζεται στην παράγραφο 2 του παρόντος Συμφωνητικού.

Επί πλέον, δίδεται η δυνατότητα στον **ΑΝΑΔΟΧΟ** να χρησιμοποιήσει αδειοδοτημένους υπεργολάβους μετά προηγούμενη έγκρισή τους από την **ΕΤΑΙΡΙΑ**, πάντα όμως με δική του επιμέλεια, ευθύνη και δαπάνες.

Για την παροχή των συγκεκριμένων υπηρεσιών, ο **ΑΝΑΔΟΧΟΣ** οφείλει να διαθέτει κατάλληλα φορτηγά οχήματα και εξοπλισμό. Κατά την υπογραφή της σύμβασης ο **ΑΝΑΔΟΧΟΣ** διαθέτει τα παρακάτω φορτηγά οχημάτων:

|  |  |
| --- | --- |
| Είδος | Αρ. Κυκλοφορίας |
|  |  |
|  |  |
|  |  |

Σε περίπτωση τροποποίησης στα οχήματα ο **ΑΝΑΔΟΧΟΣ** θα ενημερώνει σχετικά την εταιρεία και θα προσκομίζει τις άδειες των νέων οχημάτων.

Περαιτέρω ο **ΑΝΑΔΟΧΟΣ** οφείλει να διαθέτει κατάλληλο προσωπικό και επαγγελματίες οδηγούς που κατέχουν πιστοποιητικό ADR.

Τυχόν επιπλέον εργασίες που δεν προβλέπονται στην παρούσα σύμβαση, μπορούν να ανατίθενται στον **ΑΝΑΔΟΧΟ** από την **ΕΤΑΙΡΕΙΑ,** κατόπιν προηγούμενης έγγραφης συμφωνίας των συμβαλλόμενων μερών.

**§2. ΙΣΧΥΣ**

Η παρούσα σύμβαση θα ισχύει από …./…/2023 και για χρονική διάρκεια δύο (2) ετών και ειδικότερα μέχρι …./…./………, υπό την προϋπόθεση ότι βρίσκονται σε ισχύ οι άδειες του **ΑΝΑΔΟΧΟΥ** που αναφέρονται στο Άρθρο 7.

Μετά τη λήξη της συμφωνημένης διάρκειας της προηγούμενης παραγράφου, η παρούσα ανανεώνεται σιωπηρώς για ένα (1) έτος , εκτός εάν 3 μήνες προ της λήξεως της συμφωνημένης διάρκειας ή της ετήσιας ανανέωσης οιοδήποτε απ’ τα συμβαλλόμενα μέρη ειδοποιήσει το άλλο συμβαλλόμενο μέρος ότι δεν επιθυμεί την ανανέωση ή την περαιτέρω παράταση αυτής. Με τη λήξη του έτους σιωπηρής ανανέωσης η παρούσα σύμβαση λύεται οριστικά και δεν μπορεί να παραταθεί ή ανανεωθεί περαιτέρω καθ’ οιονδήποτε τρόπο.

**§3. ΥΛΙΚΟ**

Αντικείμενο της παρούσας σύμβασης αποτελεί η συλλογή, μεταφορά και παράδοση προς αξιοποίηση, μερίμνη του **ΑΝΑΔΟΧΟΥ** αποβλήτων φορητών ηλεκτρικών στηλών και συσσωρευτών. Το εν λόγω υλικό θα συλλέγεται από τα σημεία συλλογής του ΠΑΡΑΡΤΗΜΑΤΟΣ 1. Το υλικό περιέχεται στον Ευρωπαϊκό Κατάλογο Αποβλήτων (ΕΚΑ) (Απόφαση 2001/118/ΕΚ) με τους ακόλουθους κωδικούς ΕΚΑ:

* ΕΚΑ 200133\*
* ΕΚΑ 160604
* ΕΚΑ 200134
* ΕΚΑ 160605
* ΕΚΑ 160601\*
* ΕΚΑ 160602\*

Γίνεται μνεία ότι ειδικά για τον κωδικό ΕΚΑ 160601\* (μπαταρίες μολύβδου), ο **ΑΝΑΔΟΧΟΣ** ενδέχεται να μην έχει αποκλειστικότητα στην περιοχή του.

**§4. ΔΙΑΔΙΚΑΣΙΑ ΣΥΛΛΟΓΗΣ**

Για τη συλλογή από τα σημεία συλλογή ακολουθείται η παρακάτω διαδικασία:

Τα σημεία συλλογής καταχωρούν το αίτημα παραλαβής στην ψηφιακή πλατφόρμα της ΕΤΑΙΡΕΙΑΣ από την οποία ο ΑΝΑΔΟΧΟΣ ενημερώνεται αυτόματα Ο ΑΝΑΔΟΧΟΣ έχει την υποχρέωση να συλλέγει τα απόβλητα φορητών ηλεκτρικών στηλών από τα σημεία συλλογής εντός 4 εργασίμων ημερών εντός Αττικής και 6 εργασίμων ημερών για τα σημεία εκτός Αττικής από την καταχώρηση στην ψηφιακή πλατφόρμα της ΑΦΗΣ.

*Κατ’ εξαίρεση στις περιπτώσεις σημείων συλλογής που βρίσκονται σε δυσπρόσιτες περιοχές εκτός Αττικής, ο ΑΝΑΔΟΧΟΣ έχει την υποχρέωση συλλογής εντός το αργότερο 15 ημερών.*

Κατά τη συλλογή των φορητών ηλεκτρικών στηλών και συσσωρευτών από κάθε σημείο συλλογής, ο **ΑΝΑΔΟΧΟΣ** είναι υποχρεωμένος να ζυγίζει με ζυγαριά ακριβείας τον κάδο ΑΦΗΣ και να σημειώνει το καθαρό βάρος (μεικτό βάρος μείον απόβαρο κάδου) των συλλεγόμενων αποβλήτων φορητών ηλεκτρικών στηλών στο Έντυπο Αναγνώρισης για τη Συλλογή και Μεταφορά Επικίνδυνων Αποβλήτων Φορητών Ηλεκτρικών Στηλών και Συσσωρευτών. Το Έντυπο Αναγνώρισης που συμπληρώνεται ηλεκτρονικά για κάθε σημείο συλλογής και υπογράφεται από τον υπεύθυνο του σημείου συλλογής και τον οδηγό.

Ο **ΑΝΑΔΟΧΟΣ** υποχρεούται να ακολουθεί τις υποδείξεις της **ΕΤΑΙΡΙΑΣ** αναφορικά την χρήση ηλεκτρονικών μέσων και τη διαδικασία συλλογής και μεταφοράς.

**§5. ΑΝΤΑΛΛΑΓΜΑ**

Το αντάλλαγμα, το οποίο θα καταβάλλει η **ΕΤΑΙΡΙΑ** στον **ΑΝΑΔΟΧΟ** για τις εργασίες που περιγράφονται στο άρθρο 1, είναι:

**5.1** Για τις εργασίες συλλογής και μεταφοράς και παράδοσης στον χώρο προσωρινής αποθήκευση, συμπεριλαμβανομένων των εργασιών φόρτωσης – εκφόρτωσης των Περιφερειών ………………………**Ευρώ …………** ανά σημείο συλλογής όπου σημείο συλλογής νοείται η διεύθυνση παραλαβής ανεξαρτήτως αριθμού στηλών συλλογής.

**5.2** Για τη συλλογή φορητών ηλεκτρικών στηλών από σημεία συλλογής/κατόχους βάρους μεγαλύτερου των εκατό πενήντα κιλών (**150 kg**) ανά σημείο συλλογής το αντάλλαγμα συμφωνείται στο ποσό των **Ευρώ ………………**

**5.3** Για τη συλλογή φορητών ηλεκτρικών στηλών από σημεία συλλογής/κατόχους βάρους μεγαλύτερου των πεντακοσίων κιλών (**500 kg**) ανά σημείο συλλογής το αντάλλαγμα συμφωνείται στο ποσό των **Ευρώ ………………**

**5.4** Για την προσωρινή αποθήκευση μηνιαίο αντάλλαγμα **Ευρώ ………………** μηνιαίως

**5.5** Για τη μεταφορά φορητών ηλεκτρικών στηλών **βάρους μεγαλύτερου των** **τριών χιλιάδων κιλών (3.000 kg)** από τον **χώρο προσωρινής αποθήκευσης** στον **ΤΕΛΙΚΟ ΑΠΟΔΕΚΤΗ** **Ευρώ € …../δρομολόγιο + Ευρώ €…. / τόνο μεταφερόμενων αποβλήτων ΗΣΣ.**

Στις παραπάνω τιμές **δεν** περιλαμβάνεται ο ΦΠΑ που θα υπολογίζεται με τον εκάστοτε ισχύοντα συντελεστή.

To παραπάνω αντάλλαγμα μπορεί να αναπροσαρμόζεται μετά από έγγραφη συμφωνία των συμβαλλόμενων μερών.

**§6. ΟΡΟΙ ΚΑΤΑΒΟΛΗΣ ΤΟΥ ΑΝΤΑΛΛΑΓΜΑΤΟΣ**

Στο τέλος κάθε μήνα ο **ΑΝΑΔΟΧΟΣ** θα εκδίδει:

* Ένα τιμολόγιο που θα αφορά τα ανταλλάγματα που καθορίζονται στα άρθρα 5.1 , 5.2, 5.3 για τη συλλογή - μεταφορά
* Ένα δεύτερο τιμολόγιο για την προσωρινή αποθήκευση
* Ένα τρίτο τιμολόγιο για τη/τις μεταφορά/ες στον **ΤΕΛΙΚΟ ΑΠΟΔΕΚΤΗ** εντός τουμήνα, εάν έχουν πραγματοποιηθεί τέτοιες μεταφορές.

Τα τιμολόγια θα συνοδεύονται από τα κατάλληλα παραστατικά (Έντυπα Αναγνώρισης των σημείων συλλογής, δελτία αποστολής, φορτωτικές, ζυγολόγια), προκειμένου να διενεργηθεί από τον την **ΕΤΑΙΡΙΑ** έλεγχος και διασταύρωση των τιμολογήσεων.

Τα τιμολόγια εξοφλούνται εντός 30 ημερών από την ημερομηνία έκδοσης, υπό την προϋπόθεση της έγκαιρης αποστολής των τιμολογίων συνοδευόμενων από όλα τα συνοδευτικά παραστατικά στην **ΕΤΑΙΡΙΑ**.

**§7. ΑΔΕΙΕΣ**

Ο **ΑΝΑΔΟΧΟΣ** διαθέτει τις ακόλουθες άδειες:

1. ……………………………………….
2. …………………………………………
3. ………………………………….

Ο **ΑΝΑΔΟΧΟΣ** έχει εγγραφεί στο Ηλεκτρονικό Μητρώο Αποβλήτων (ΗΜΑ)

* με αρ. ……… για τη δραστηριότητα συλλογής – μεταφοράς επικινδύνων αποβλήτων
* με αρ. …………… για τη δραστηριότητα της συλλογής και μεταφοράς μη επικινδύνων αποβλήτων
* με αρ. ………………. για τη δραστηριότητα της εγκατάστασης προσωρινής αποθήκευσης επικινδύνων αποβλήτων

Ο **ΑΝΑΔΟΧΟΣ** διαθέτει το/α υπ’αρ. …………………………. Ασφαλιστήριο/α συμβόλαιο/α.

Ο **ΑΝΑΔΟΧΟΣ** οφείλει να προβαίνει εγκαίρως στην ανανέωση των ανωτέρω αδειών και να ενημερώνει σχετικά την **ΕΤΑΙΡΙΑ**, να διαθέτει σε ισχύ καθόλη τη διάρκεια της παρούσας όλες τις άδειες, εγκρίσεις και πιστοποιήσεις που απαιτεί η κείμενη νομοθεσία και να τηρεί τους όρους των αδειών και την κείμενη νομοθεσία.

Η **ΕΤΑΙΡΙΑ** έχει δικαίωμα να θέτει επιπλέον όρους για την πραγματοποίηση των εργασιών συλλογής, μεταφοράς και προσωρινής αποθήκευσης, στους οποίους οφείλει να συμμορφώνεται ο **ΑΝΑΔΟΧΟΣ.**

**§8. ΥΠΟΧΡΕΩΣΕΙΣ ΚΑΙ ΕΥΘΥΝΗ ΑΝΑΔΟΧΟΥ**

Ο **ΑΝΑΔΟΧΟΣ** έχει τις παρακάτω υποχρεώσεις:

Να τηρεί αυστηρά τη νομοθεσία για τη συλλογή, μεταφορά και προσωρινή αποθήκευση επικίνδυνων αποβλήτων και τους όρους των αδειών του.

Να τηρεί τη διαδικασία συλλογής κατά τα ειδικώς οριζόμενα στο άρθρο 4 της παρούσης.

Να ενημερώνει αμέσως την **ΕΤΑΙΡΕΙΑ** για οιοδήποτε πρόβλημα που τυχόν παρουσιαστεί κατά τη συλλογή, μεταφορά και παράδοση των αποβλήτων φορητών ηλεκτρικών στηλών

Να ακολουθεί τις οδηγίες της **ΕΤΑΙΡΙΑΣ** σε περίπτωση για την εκτέλεση και παρακολούθηση των εργασιών συλλογής, μεταφοράς, προσωρινής αποθήκευσης.

Ο **ΑΝΑΔΟΧΟΣ** φέρει την αποκλειστική ευθύνη για την εκτέλεση του ανατεθέντος σε αυτόν έργου, σύμφωνα με την κείμενη νομοθεσία, τους κανόνες της τέχνης, και των υποδείξεων της **ΕΤΑΙΡΙΑΣ**. Ο **ΑΝΑΔΟΧΟΣ** ευθύνεται για κάθε σφάλμα ή αμέλεια των προστηθέντων του κατά την εκτέλεση της ανατεθείσης σ’ αυτούς εργασίας.

**§ 9. ΕΛΕΓΧΟΙ**

Η **ΕΤΑΙΡΙΑ** έχει δικαίωμα να πραγματοποιεί ελέγχους για την τήρηση των όρων της παρούσας σύμβασης. Οι έλεγχοι πραγματοποιούνται από υπαλλήλους της **ΕΤΑΙΡΙΑΣ** ή εξουσιοδοτημένους συνεργάτες της.

**§10. ΚΑΤΑΓΓΕΛΙΑ**

Αμφότερα τα συμβαλλόμενα μέρη έχουν δικαίωμα να καταγγείλουν την παρούσα σε περίπτωση παραβίασης οιουδήποτε όρου της, οι οποίοι συμφωνούνται όλοι ως ουσιώδεις, επιφυλασσόμενα για την αποκατάσταση ενδεχόμενης ζημίας τους.

Ειδικά σε περίπτωση που υπάρχουν καθυστερήσεις από τον **ΑΝΑΔΟΧΟ** στην εκτέλεση των εργασιών συλλογής μίας ή περισσότερων περιοχών, η **ΕΤΑΙΡΙΑ** έχει δικαίωμα αντί για καταγγελία της σύμβασης, να αναθέσει προσωρινά ή οριστικά το έργο της συλλογής για μία ή περισσότερες από τις περιοχές του άρθρου 1 σε άλλον αδειοδοτημένο συλλέκτη. Στην περίπτωση αυτή η **ΕΤΑΙΡΙΑ** ενημερώνει εγγράφως τον **ΑΝΑΔΟΧΟ** ο οποίος είναι υποχρεωμένος να απέχει από το έργο της συλλογής στη συγκεκριμένη/ες περιοχή/ές.

Η καταγγελία ενεργείται με έγγραφη δήλωση, η οποία πρέπει να κοινοποιηθεί στον αντισυμβαλλόμενο με δικαστικό επιμελητή και τα αποτελέσματα αυτής θα επέρχονται με τη συμπλήρωση ενός μηνός απ’ την κοινοποίησή της, εντός του οποίου θα τερματίζονται όλες οι μεταφορές.

Ειδικώς στην περίπτωση της καταγγελίας συνεπεία ανακλήσεως των απαιτούμενων αδειών τα αποτελέσματα αυτής θα επέρχονται άμεσα από την κοινοποίησή της.

**§11. ΑΝΩΤΕΡΑ ΒΙΑ**

Τα συμβαλλόμενα μέρη δεν είναι υπεύθυνα για ζημιές ή καθυστερήσεις στη συλλογή και μεταφορά φορτίων ή καταβολή ανταλλάγματος οφειλόμενες σε ανωτέρα βία. Ως ανωτέρα βία εννοείται κάθε περιστατικό ή συμβάν, πέραν από την ευθύνη της κάθε πλευράς, όπως πόλεμος ή καταστροφές που οφείλονται σε θεομηνία (πχ πυρκαγιά, πλημμύρα κλπ.) ή και περιορισμοί που τυχόν επιβληθούν στην ως άνω διαχείριση από κυβερνητικές αποφάσεις.

**§12. ΕΜΠΙΣΤΕΥΤΙΚΟΤΗΤΑ ΣΤΟΙΧΕΙΩΝ – ΠΡΟΣΩΠΙΚΑ ΔΕΔΟΜΕΝΑ**

Τα συμβαλλόμενα μέρηυποχρεούνται στην τήρηση πλήρους εμπιστευτικότητας όσον αφορά στο σύνολο των στοιχείων που περιέρχονται σε γνώση τους κατά την εκτέλεση της παρούσας σύμβασης ή επ’ αφορμή αυτής.

Τα συμβαλλόμενα μέρη δύνανται να συλλέγουν προσωπικά δεδομένα κατά το μέτρο που αυτό απαιτείται για την εκτέλεση της παρούσας σύμβασης και υπό τον όρο ότι λαμβάνουν όλα τα απαραίτητα μέτρα και φροντίζουν για τη θεμιτή και νόμιμη συλλογή και επεξεργασία των δεδομένων προσωπικού χαρακτήρα καθώς και για την ασφαλή τήρησή τους, σύμφωνα με τα προβλεπόμενα στον Γενικό Κανονισμό Προσωπικών Δεδομένων 2016/679 (GDPR), τον [Νόμο 4624/2019](https://www.lawspot.gr/nomikes-plirofories/nomothesia/nomos-4624-2019) καθώς και στο ειδικότερο ρυθμιστικό πλαίσιο εφαρμογής τους.

**§13. ΑΡΜΟΔΙΟΤΗΤΑ ΔΙΚΑΣΤΗΡΙΩΝ**

Σε περίπτωση που ανακύψει οιαδήποτε διαφορά σχετική με την παρούσα σύμβαση αρμόδια για την επίλυσή της θα είναι τα Δικαστήρια των Αθηνών

**§14. ΕΙΔΟΠΟΙΗΣΕΙΣ**

Ειδοποιήσεις που θα έχουν σχέση με τη λειτουργία της παρούσας σύμβασης αλλά με τις εν γένει με τις συμβατικές σχέσεις των εδώ συμβαλλόμενων θα δίδονται εγγράφως και εγκύρως ως ακολούθως:

(α) Για την **ΕΤΑΙΡΙΑ**

*Δώρα Γκαβού, Γραμματεία*

*Τηλ.: 210 8030244, 210 8030604, fax.210 8030604, e-mail:* [*info@afis.gr*](mailto:info@afis.gr)

(β) Για τον **ΑΝΑΔΟΧΟ**

*……………………………………………................................. (όνομα και ιδιότητα)*

*Τηλ. ……………………………….., fax………………………… e-mail: ………………………………..*

**§14. ΑΛΛΟΙ ΟΡΟΙ**

Το παρόν Ιδιωτικό Συμφωνητικό είναι δεσμευτικό και για τα δύο συμβαλλόμενα μέρη για το παραπάνω χρονικό διάστημα που συμφωνήθηκε και θα εκτελεστεί με βάση όλους τους όρους του παρόντος και με τήρηση των αρχών της καλής πίστεως και των συναλλακτικών ηθών.

Επισυνάπτεται ΠΑΡΑΡΤΗΜΑ : Κατάσταση σημείων συλλογής

Η παρούσα σύμβαση που συντάχθηκε σε 3 (τρία) όμοια αντίτυπα και κάθε μέρος έλαβε δύο θα γνωστοποιηθεί εμπρόθεσμα στην αρμόδια για καθένα Δ.Ο.Υ σύμφωνα με την απόφαση Υπ. Οικονομικών υπ’ αρ. 1065606/7222/2000 (ΦΕΚ (Β) 951/31.7.2000

**ΟΙ ΣΥΜΒΑΛΛΟΜΕΝΟΙ**

**ΓΙΑ ΤΗΝ ΕΤΑΙΡΙΑ** **ΓΙΑ ΤΟΝ ΑΝΑΔΟΧΟ**

Ιωάννης Λαζαρίδης

Δ/νων Σύμβουλος